Cyber-shot-brugervejledning
Udskriv
Hovedside > Forholdsregler / Om dette kamera > Forholdsregler > Forholdsregler

## Forholdsregler

Sikkerhedskopiering af hukommelseskort
Om databasefiler
Undlad at bruge/opbevare kameraet på følgende steder
Om transport
Om betjeningstemperaturer
Om fugtdannelse
Indbyggede funktioner i kameraet
Hvad er 1080 60p/50p?
Om kompatibilitet for billeddata
Bemærkninger vedrørende afspilning af film på andre enheder
Bemærkninger om skærmen og objektivet
Bemærkninger om blitzen

### Sikkerhedskopiering af hukommelseskort

Du må ikke slukke kameraet, fjerne batteriet eller hukommelseskortet, mens aktivitetslampen er tændt. Ellers kan hukommelseskortet blive beskadiget. Sørg for at oprette en sikkerhedskopi for at beskytte dine data.

### Om databasefiler

Når du indsætter et hukommelseskort uden en databasefil i kameraet og tænder for det, anvendes en del af kapaciteten på hukommelseskortet til automatisk at oprette en databasefil. Det kan tage noget tid, før du kan udføre næste betjening. Hvis der opstår en databasefilfejl, skal du importere alle billederne ved hjælp af "PlayMemories Home" og derefter formatere hukommelseskortet.

### Undlad at bruge/opbevare kameraet på følgende steder

- På meget varme, kolde eller fugtige steder
  På et sted som f.eks. i en bil, der er parkeret direkte i solen, kan kameraet blive deformeret, og det kan medføre funktionsfejl.

- I direkte sollys og tæt på et varmeapparat
  Kamerahuset kan blive misfarvet eller deformeret, og det kan medføre funktionsfejl.

- På steder, hvor der kan opstå rystende vibrationer

- Tæt på stærkt magnetiske kilder

- I sandede eller støvede omgivelser
  Pas på, at der ikke kommer sand eller støv ind i kameraet. Det kan medføre funktionsfejl i kameraet, og i nogle tilfælde kan denne funktionsfejl ikke udbedres.

### Om transport

Undlad at sidde i en stol eller andre steder med kameraet i baglommen, da dette kan medføre funktionsfejl eller beskadige kameraet.

### Om betjeningstemperaturer

Kameraet er designet til brug i temperaturer mellem 0 °C og 40 °C. Optagelse i ekstremt kolde eller varme omgivelser, som overstiger dette interval, anbefales ikke.

### Om fugtdannelse

- Hvis kameraet bringes direkte fra et koldt til et varmt sted, kan der kondenseres fugt inde i eller uden på kameraet. Denne fugtdannelse kan medføre funktionsfejl i kameraet.

- Hvis der opstår kondens, skal du slukke for kameraet og vente cirka en time, så fugten kan fordampe. Bemærk, at hvis du forsøger at optage, mens der er fugt inde i objektivet, vil du ikke være i stand til at optage klare billeder.

### Indbyggede funktioner i kameraet

- Denne brugervejledning beskriver funktionen af 1080 60p-kompatible enheder og 1080 50p-kompatible enheder.

For at kontrollere om dit kamera er en 1080 60i-kompatibel enhed eller en 1080 50i-kompatibel enhed, skal du se efter følgende mærker i bunden af kameraet.

- 1080 60i-kompatibel enhed: 60i

- 1080 50i-kompatibel enhed: 50i

- Om bord på fly skal [Flytilstand] indstilles til [Til].

### Hvad er 1080 60p/50p?

- I modsætning til hidtidige optagetilstande, som anvender interlacing, optager dette kamera ved hjælp af en progressiv metode. Det øger opløsningen og giver et renere og mere realistisk billede.

### Om kompatibilitet for billeddata

- Dette kamera følger de DCF (Design rule for Camera File system) universelle standarder etableret af JEITA (Japan Electronics and Information Technology Industries Association).

- Sony garanterer ikke, at kameraet kan afspille billeder, der er optaget eller redigeret med andet udstyr, eller at andet udstyr vil kunne afspille billeder, der er optaget med dette kamera.

### Bemærkninger vedrørende afspilning af film på andre enheder

- Dette kamera bruger MPEG-4 AVC/H.264 High Profile til optagelse i AVCHD-format. Film, der er optaget i AVCHD-format med dette kamera, kan ikke afspilles på følgende enheder.

- Andre enheder der er kompatible med AVCHD-format, men ikke understøtter High Profile

- Enheder, der ikke er kompatible med AVCHD-formatet

Dette kamera bruger også MPEG-4 AVC/H.264 Main Profile til optagelse i MP4-format. Derfor kan film, som er optaget i MP4-format med dette kamera, ikke afspilles på andre enheder end dem, som understøtter MPEG-4 AVC/H.264.

- Du kan kun afspille en disk i high-definition billedkvalitet (HD) på enheder, som kan afspille AVCHD-format. En dvd-afspiller eller dvd-optager kan ikke afspille en disk optaget i high-definition billedkvalitet (HD), da de ikke er kompatible med AVCHD-formatet. Dertil kommer, at hvis sætter en disk i high-definition billedkvalitet (HD) optaget i AVCHD-format i en dvd-afspiller eller en dvd-optager, vil du muligvis ikke være i stand til at få disken skubbet ud igen.

- Film optaget i 1080 60p/1080 50p-format kan kun afspilles på enheder, der understøtter 1080 60p/1080 50p.

### Bemærkninger om skærmen og objektivet

- Skærmen er fremstillet med ekstremt præcis højteknologi, så mere end 99,99 % af alle pixels fungerer. Der kan dog forekomme ganske små sorte og/eller lyse prikker (hvide, røde, blå eller grønne) på skærmen. Disse prikker er et normalt resultat af produktionsprocessen og påvirker ikke optagelsen.

- Hvis skærmen eller objektivet udsættes for direkte sollys i længere tid, kan det medføre funktionsfejl. Vær forsigtig, hvis kameraet placeres nær et vindue eller udendørs.

- Tryk ikke på skærmen. Skærmen kan blive misfarvet, hvilket kan medføre funktionsfejl.

- Billeder kan trække et spor hen over skærmen i kolde omgivelser. Dette er ikke en funktionsfejl.

- Pas på ikke at støde det bevægelige objektiv, og brug ikke vold mod det.

### Bemærkninger om blitzen

- Når blitzen bruges, skubbes blitzen automatisk op. Hvis du ikke vil bruge blitzen, skal du skubbe den ned manuelt.

- Du må ikke dække blitzen med fingrene.

- Bær aldrig kameraet ved at holde i blitzen og pas på, at den ikke udsættes for større kræfter.

- Hvis der kommer vand. støv eller sand i den åbne blitzenhed, kan det medføre funktionsfejl.

Tilbage til top