Cyber-shot-brugervejledning
Udskriv
Hovedside > Forholdsregler / Om dette kamera > Forholdsregler > Batteri

## Batteri

Om opladning af batteriet
Effektiv brug af batteriet
Resterende batteriladning
Sådan skal batteriet opbevares
Om batteriets levetid
Kompatibelt batteri

### Om opladning af batteriet

- Oplad batteriet (medfølger), før kameraet bruges første gang.

- Du kan oplade batteriet, selvom det ikke er helt afladet. Endvidere kan du anvende det delvist opladede batteri, som det er, selvom batteriet ikke er helt opladet.

- Vi anbefaler at oplade batteriet ved en omgivende temperatur mellem 10 °C og 30 °C. Batteriet oplades muligvis ikke ordentligt i temperaturer uden for dette område.

### Effektiv brug af batteriet

- Batteriydelsen falder i omgivelser med lave temperaturer. Batteriets funktionstid er derfor kortere på kolde steder. Det anbefales at gøre følgende for at sikre længere brug af batteriet:

- Læg batteriet i en lomme tæt på din krop for at varme det op, og indsæt det i kameraet lige inden du begynder at optage.
  (Hvis der ligger nogen metalgenstande som fx nøgler i lommen, skal du passe på, at der ikke opstår kortslutninger.)

- Batteriet aflades hurtigt, hvis du hyppigt bruger blitz eller zoom.

- Det anbefales at have ekstra batterier ved hånden til to eller tre gange den forventede optagetid og at foretage prøveoptagelser, før de faktiske optagelser foretages.

- Udsæt ikke batteriet for vand. Batteriet er ikke vandtæt.

- Undlad at efterlade batteriet på meget varme steder, fx i en bil eller i direkte sollys.

- Du er muligvis ikke i stand til at tænde kameraet, eller batteriet bliver eventuelt ikke ladet ordentligt op, hvis batteriets terminaldel er snavset. I dette tilfælde skal du forsigtigt tørre eventuelt støv af med en blød klud eller en vatpind for at rengøre batteriet.

### Resterende batteriladning

- Der vises en indikator for resterende ladning på skærmen.

A: Høj
B: Lav

- Det tager cirka 1 minut, før den korrekte indikator for resterende ladning vises.

- Indikatoren for resterende ladning er under visse forhold muligvis ikke korrekt.

- Hvis du ikke bruger kameraet i et vist stykke tid, mens kameraet er tændt, slukker kameraet automatisk for at forhindre afladning af batteriet. (Funktion til automatisk sluk)

- Hvis den resterende batteriladning ikke bliver vist, skal du trykke på DISP (Vis indhold) på kontrolhjulet. [Detaljer]

### Sådan skal batteriet opbevares

- Aflad batteriet helt inden det lægges væk, og opbevar det på et køligt, tørt sted. For at vedligeholde batteriets funktion, mens det ligger til opbevaring, skal du oplade batteriet og derefter aflade det fuldstændigt på kameraet én gang om året.

- Batteriet kan aflades ved at lade kameraet afspille i diasshow-tilstanden, indtil strømmen går ud.

- For at forhindre tilsmudsning af terminalen, kortslutning osv. skal du sørge for at anvende en plasticpose eller lignende, så der undgås kontakt med metalmaterialer under transport og opbevaring.

### Om batteriets levetid

- Batteriets levetid er begrænset. Batterikapaciteten aftager med tiden og med gentaget brug. Hvis den effektive batterilevetid forkortes væsentligt, er det sikkert på tide at udskifte batteriet med et nyt.

- Batteriets levetid varierer, afhængigt af hvordan det opbevares samt de driftsforhold og det miljø, hvert batteri bruges i.

### Kompatibelt batteri

- NP-BX1 (medfølger) kan kun anvendes i type X-kompatible Cyber-shot-modeller.

Tilbage til top