Cyber-shot-brugervejledning
Udskriv
Hovedside > Optagelse > Indstilling af OPT-tilstand > Manuel eksp.

## Manuel eksp.

BULB
Du kan optage med din foretrukne eksponering ved at indstille lukkerhastigheden og blændeværdien manuelt.

1. Indstil tilstandsknappen til (Manuel eksp.).

1. Tryk på på kontrolhjulet for at vælge lukkerhastighed eller blænde (F-værdi).

- Hver gang du trykker på , ændres punktet, der skal indstilles.

1. Drej på kontrolhjulet for at vælge en værdi.

Kontrolhjul | Egenskab
| Flytning af punkter
| Indstilling af lukkerhastighed eller blænde (F-værdi)

- Når [Blændeprioritet] eller [Lukkerhast.prior.] r tildelt kontrolringen, kan du også udføre indstillingen med kontrolringen.

- Vælg en lukkerhastighed fra 1/2000 til 30 sekunder. Du kan også optage i [BULB]-tilstand.

- Når zoomen er indstillet til fuld W, kan du vælge en blænde mellem F1,8 og F11.
  Når zoomen er indstillet til fuld T, kan du vælge en blænde mellem F4,9 og F11.

1. Tryk på udløserknappen for at optage billedet.

Indstilling af lukkerhastigheden og blænden (F-værdi)
Forskellen mellem den værdi du indstiller og den korrekte eksponering som bedømt af kameraet, bliver vist som målt manuel (MM) værdi på skærmen.
A: Lukkerhastighedsværdi
B: Blændeværdi
C: Målt manuel (MM)

- Hvis du indstiller eksponeringsværdien mod +, bliver billederne lysere; mod – bliver billederne mørkere. "0" markerer den passende belysning som analyseret af kameraet.

- Lukkerhastigheder på 0,4 sekunder eller længere bliver markeret med [”], f.eks. 0,4”.

- Når du sænker lukkerhastigheden, anbefales det, at du anvender et stativ for at forhindre effekterne af vibration.

- Hvis du vælger langsomme lukkerhastigheder, tager det tid at behandle dataene.

Bemærkninger

- [ISO AUTO] kan ikke vælges for [ISO] i [Manuel eksp.]-tilstand.

- Hvis der ikke opnår korrekt eksponering med dine indstillinger, vil skærmindikatorerne for indstillingerne blinke. Du kan optage i denne tilstand, men omjustering af eksponeringen anbefales.

### BULB

Du kan optage spor med lang eksponeringstid. [BULB] er velegnet til optagelse af lysspor som f.eks. fyrværkeri.

1. Indstil tilstandsknappen til (Manuel eksp.).

1. Tryk på på kontrolhjulet for at vælge lukkerhastighed.

1. Drej kontrolhjulet mod uret indtil [BULB] bliver vist.

1. Tryk udløserknappen halvvejs ned for at justere fokuseringen.

1. Tryk på udløserknappen og hold den nede under hele optagelsen.

Så længe du trykker på udløserknappen, holdes lukkeren åben.
Bemærkninger

- Da lukkerhastigheden bliver langsom og kameraet derfor nemmere rystes, anbefales det at bruge stativ.

- Jo længere eksponeringstid, desto mere iøjnefaldende bliver støjen på billedet.

- Efter optagelse vil der blive udført støjreduktion (Lang eksp.SR) i lige så lang tid som lukkeren var åben. Du kan ikke optage yderligere under støjreduktionen.

- Når [Smiludløser] eller [Auto HDR]-funktionen er aktiveret, kan du ikke indstille lukkerhastigheden til [BULB].

- Hvis [Smiludløser] eller [Auto HDR]-funktionen bliver anvendt med lukkerhastigheden indstillet til [BULB], vil lukkerhastigheden midlertidigt blive indstillet til 30 sekunder.

Lignende emne
Funktioner, der ikke er til rådighed i enhver optagetilstand
MENU-punkter der ikke er til rådighed i enhver optagetilstand
Tilbage til top