Cyber-shot-brugervejledning
Udskriv
Hovedside > Forholdsregler / Om dette kamera > Forholdsregler > Opladning af batteriet

## Opladning af batteriet

- Den medfølgende lysnetadapter er kun beregnet til dette kamera. Tilslut den ikke til andre elektroniske enheder. Gør du det, kan det forårsage en fejlfunktion. Sørg endvidere for at anvende en ægte Sony-lysnetadapter.

- Når kameraets strøm-/opladelampe blinker under opladning, skal du fjerne det batteri, der er ved at oplade, og derefter sætte det samme batteri ordentligt ind i kameraet igen. Hvis strøm-/opladelampen blinker igen, angiver dette en batterifejl, eller at der er isat et batteri af en anden type end den specificerede. Kontroller, at batteriet er af den specificerede type. Hvis batteriet er den specificerede type, skal du fjerne batteriet og udskifte det med et nyt eller et andet batteri, og kontrollere om batteriet oplades ordentligt. Hvis batteriet oplades ordentligt, kan der være opstået en batterifejl.

- Hvis strøm-/opladelampen blinker, selvom lysnetadapteren er tilsluttet til kameraet og stikkontakten, angiver dette, at opladningen er midlertidigt stoppet og på standby. Opladningen stopper og går automatisk i standbytilstand, når temperaturen er uden for den anbefalede driftstemperatur. Når temperaturen når det anbefalede område, genoptages opladningen, og Strøm-/opladelampen lyser igen. Vi anbefaler at oplade batteriet ved en omgivende temperatur mellem 10 °C og 30 °C.

- Der tilføres ikke strøm under optagelse/afspilning, selvom kameraet er tilsluttet en stikkontakt via den medfølgende lysnetadapter. For at tilføre strøm til kameraet under optagelse/afspilning skal du anvende en af lysnetadapterne AC-UD10 (sælges separat) eller AC-UD11* (sælges separat).

* Det kan være, at lysnetadapteren AC-UD11 (sælges separat) ikke er tilgængelig i alle lande/områder.
Tilbage til top